Diit 113
Kuoth ɛ luääk cani
1
Liakɛ Kuoth Nhial!
Liakɛ jɛ lö yɛn ja̱a̱ŋ Kuɔth Nhial,
liakɛ ciöt Kuɔth Nhial.
2
Ɛ ciöt Kuoth Nhial
liakɛ ɛn täämɛ amäni cäŋ kɛ.
3
Ɛ ciöt Kuɔth Nhial liakɛ
nikä käny cäŋ
amäni kony cäŋ.
4
Kuoth Nhial ɛ rueec dööri diaal,
kä buɔ̱mdɛ lenyɛ ni pua̱a̱r.
5
Kä ɛŋa mi dëë ce̱tkɛ Kuoth
Nhial ni Kuothda,
min nyuur kɔam
kuäärä ni nhial,
6
min guicɛ pua̱a̱r kɛnɛ piny
tin cɛ cak thi̱n?
7
Kä jɛn cɛ can jiɛc rɛy tupä,
kä cɛ ga̱y woc rɛy ŋɛthä,
8
kɛ ɣöö bɛ kɛ jak kä nyuur
kɛɛl kɛ bööth,
cikɛ nyuur ni kɛɛl
kɛ ruëëc nɛɛnikɛ.
9
Kä ciek mi rol jak
kä nyuur cieŋdɛ,
cɛ jɛ jakä man gan
mi tɛ̈th lɔcdɛ.
Liakɛ Kuoth Nhial!
